b'\n_START_ARTICLE_\nLiberty ladje\n_START_PARAGRAPH_\nLiberty ladje (angle\xc5\xa1ko: Liberty ships) so bile transportne ladje, ki so jih Ameri\xc4\x8dani gradili med 2. svetovno vojno. Uporabljale so se predvsem za transport voja\xc5\xa1kega tovora v Britanijo in Sovjetsko zvezo. Koncept ladje je sicer britanski, Ameri\xc4\x8dani so ga prevzeli, ker so bile ladje poceni in se jih je dalo hitro graditi. 18 ameri\xc5\xa1kih ladjedelnic je v letih 1941\xe2\x88\x921945 zgradilo kar 2710 ladij - dale\xc4\x8d najve\xc4\x8d ladij enega razreda. Ime "Liberty" so izbrali, ker naj bi te ladje pripomogle k svobodi v Evropi in svetu med 2. Svetovno vojno._NEWLINE_Zaradi hitre gradnje so imele nekatere ladje probleme s kakovostjo, 12 ladij se je enostavno prelomilo na pol, druge so imele probleme s krhkim lomom. Predvidena \xc5\xbeivljenjska doba je bila 5 let, vendar je veliko ladij precej preseglo to \xc5\xa1tevilko._NEWLINE_Liberty ladje so postale simbol ameri\xc5\xa1ke industrijske mo\xc4\x8di. Kdaj se tudi uporablja oznaka "Liberty razred" - ladje z nosilnostjo 10000 ton._NEWLINE_Ve\xc4\x8d kot 2400 teh ladij je pre\xc5\xbeivelo vojno. Po njej so jih 835 kupili razni trgovski ladjarji. Grki so kupili 526 ladij, Italijani pa 98. Veliko ladijskih magnatov kot npr. John Fredriksen, John Theodoracopoulos, Aristoteles Onassis, Stavros Niarchos, Stavros George Livanos, bratje Goulandris, Andreadis, Tsavliris, Achille Lauro, Grimaldi in Bottiglieri je za\xc4\x8delo svoje posle ravno z Liberty ladjami.'